paragraph_text: Marijonas Petravičius (Šilalė, 24. listopada 1979.) je litavski profesionalni košarkaš. Igra na poziciji krilnog centra, a trenutačno je član talijanskog kluba Armani Jeans Milano. Sa svojim bivšim klubom Mitteldeutscherom osvojio je FIBA Eurokup 2004. i izabran je za najkorisnijeg igrača finala Eurokupa. Bio je član litavske reprezentacije koja je na Olimpijskim igrama u Pekingu 2008. osvojila četvrto mjesto.